Document ID: /roh_data/filtered/fineweb-2-filterrobots_roh.jsonl.gz/17330

La skiunza da Samignun vegn terza en il Super-G e gudogna bronz. La Grischuna perda 0,63 secundas sin la campiunessa mundiala Kajsa Lie da la Norvegia. La medaglia d'argient va a Franziska Gritsch da l'Austria. Bleras skiunzas n'èn betg vegnidas fin en l'arrivada da quest Super-G mundial da las junioras. Da las 6 Svizras a la partenza èn gist 4 crudadas ora. Tranter ellas è er Aline Danioth dal chantun Uri ch'ha gudagnà mesemna la medaglia da bronz en il slalom.
En la cuppa d'Europa ha Stephanie Jenal fin uss fatg 28 cursas. Ses meglier plaz è stà in 14avel. En la cuppa mundiala è la skiunza dal cader C da Swiss Ski anc mai stada en acziun.
4 medaglias d'aur per Odermatt al CM dals juniors
Marco Odermatt è quatter-dubel campiun mundial. Al campiunadi mundial dals juniors a Tavau gudogna Odermatt era la cumbinaziun. Suenter il slalom era il skiunz da la Sutsilvania anc 6avel. En il super-g da quella cumbinaziun ha Odermatt declassà la concurrenza e gudogna aur avant ses cumpatriot Semyel Bissig.
La medaglia da bronz va a l'Austriac Raphael Haaser. Ils ultims dis è il junior Marco Odermatt vegnì campiun mundial en la cursa rapida, il super-g ed en l'event da team. Uschia ha la Svizra uss gudagnà 8 medaglias a quest campiunadi mundial da skis dals juniors.
RR novitads 14:00